text: Aktieemission skal skubbe Vejle i Superligaen
  20 marts 2014 kl. 08.54
  Torsdag starter Vejle Boldklub en aktieemission, der skal skaffe mellem 4 og 6,5 millioner kroner til klubben. Planen er at få Vejle Boldklub tilbage i Superligaen sommeren 2016.
  
  6,5 millioner aktier udbydes torsdag til en kurs 1,1 kroner per aktie. En god del af dem skal sælges, hvis ikke det skal gå ud over den professionelle fodbold i Vejle.
  - VB står ved en skillevej, hvis ikke der er opbakning til den nye kurs og aktieemissionen. I givet fald må Vejle Boldklub reducere yderligere i omkostningerne, og så bliver det svært at opretholde et fuldtidssetup, en talentudvikling i den absolutte top samt Regionens stærkeste erhvervsnetværk, siger formand i Vejle Boldklub Kolding Holding A/S, Lars Skou, i en pressemeddelelse.
  Tegningsperioden for aktieemissionen løber fra den 20. marts 2014 til og med den 11. april 2014.
  Fakta om aktieemissionen:
  Vejle Boldklub Kolding Holding A/S ? selskabet bag Vejle Boldklub ?udbyder op til 6.500.000 stk. nye aktier á nominelt DKK 1, der udbydestil kurs 1,10 pr. aktie.Mindste tegningsbeløb er 1.000 aktier eller i alt kr. 1.100,00.Tegningsperioden løber fra den 20. marts 2014 til den 11. april, beggedage inklusiv. Tegningsblanketten skal være Vejle Boldklub ellerSydbank i hænde senest den 11. april kl. 23.59.
  
  